|  |
| --- |
| **ערך זה עוסק באירוע שצפוי להתרחש בנובמבר 2023** |
| פרטים המופיעים בו עשויים להשתנות. |


**המשחקים הגאים בהונג קונג (2022)** יהיה האירוע העולמי האחד-עשר של תחרויות ספורט רב-ענפיות ואירועי תרבות מגוונים עבור אנשים המזהים עצמם כלהט"ב, אך פתוחה לכל מי שמעוניין להשתתף, שצפוי להיערך בנובמבר 2023 בהונג קונג, הרפובליקה העממית של סין. אלו צפויים להיות המשחקים הגאים הראשונים שיערכו ביבשת אסיה, ויערכו לראשונה בחורף. המשחקים יהוו את אירוע 40 השנה למשחקים הגאים שנוסדו ב-1982.

סיסמת המשחקים היא "**אחדות בגיוון**" (באנגלית: Unity in Diversity).

ארגון המשחקים
-------------

### המכרז לבחירת עיר מארחת

ב-6 בינואר 2020 הוכרז בפריז, מארחת המשחקים ב-2018, כי הונג קונג תארח את המשחקים הגאים ב-2022. מתוך הערים שהגישו מועמדות הגיעו לשלב הסופי, חוץ מהונג קונג, וושינגטון די. סי. וגוודלחרה, מקסיקו.

### מחלוקות וחשש לקיום המשחקים

ב-2020, במקביל להתפרצות נגיף הקורונה ולמחאות המתמשכות בהונג קונג, עלה חשש בדבר קיום המשחקים והתנהלותן בצורה תקינה בטריטוריה ששייכת לסין. החשש המרכזי לקיום המשחקים היה השלכות חוק ההסגרה הסיני שעלול לאפשר למשטרה בהונג קונג לעצור מתחרים וצופים במשחקים הגאים שיתבטאו נגד הממשלה הסינית.

כפיית חוקי ביטחון על ידי ממשלת הרפובליקה העממית של סין, אשר במסגרת אוסרים על הכרה בטייוואן כמדינה, הובילו לפרישתה של טייוואן מהמשחקים הגאים ב-8 ביוני 2021 מחשש שהספורטאים המשתתפים מטעמה יעצרו על ידי השלטונות אם יניפו את דגל המדינה אשר הונפה במשחקים הגאים בעבר, בשונה מהאולימפיאדה. טייוואן היא המדינה היחידה באסיה שהתירה נישואין גאים בחוק. במקביל, תומכי הדמוקרטיה בהונג קונג התבטאו אף הם נגד ההחלטה לקיים את המשחקים ב"מדינת משטרה" כגון הונג קונג, ושבעצם קיום המשחקים בה יש פגיעה במטרת המשחקים ובזכויות אדם.

בנוסף, ארגון המשחקים נקלע לקשיים במציאת מתחמים לקיום התחרויות. ב-27 ביולי 2021 למעלה ממחצית מ-56 המתקנים הדרושים לאירוח המשחקים עדיין לא היו ערוכים לקיום המשחקים, עם פחות מ-500 ימים לפתיחתם. יו"ר מפלגת העם החדשה, רג'ינה איפ לאו סוק-יי, קראה לממשלת הונג קונג להגדיל את התמיכה הכספית במשחקים.

מספר מחברי הוועדה המחוקקת של הונג קונג התבטאו בחריפות כנגד קהילת הלהט"ב וקיום המשחקים בהוגנ קונג. חבר הוועדה יוניוס הו כינה את אירוח המשחקים כקבלת "כסף מלוכלך". ופרסיליה לאונג טענה שהמשחקים "מובילים להתפוררות החברה בהונג קונג". כנגדם התבטאה חברת הוועדה רג'ינה איפ לאו סוק-יי שהמתנגדים למשחקים הם "מנותקים", וקארי לאם, ראש הרשות המבצעת בהונג קונג, הדגישה את תמיכת ממשלת הונג קונג במשחקים וברוחם.

לבסוף, בספטמבר 2021 הודיעו מארגני המשחקים שאלו ידחו בשנה עקב מגבלות מגפת הקורונה שמנעה הגעת המשתתפים להונג קונג ואת ההיערכות לתחרות, ושהם מתכוונים לקיים את המשחקים בנובמבר 2023. בפברואר 2022 אף הודיעו שגוודלחרה שהגיעה למקום השני בהצבעה על המארחת, תצורף כמארחת שותפה להונג קונג ותחלוק באירוח.[דרוש מקור]

תחרויות
-------

### ענפי הספורט

במשחקים הגאים ב-2022 צפויים להתקיים תחרויות ב-36 ענפי ספורט שונים.

|  |  |  |  |  |  |  |  |
| --- | --- | --- | --- | --- | --- | --- | --- |
| * ג'ודו אמנויות לחימה
* באולינג באולינג
* בדמינטון בדמינטון
* בודיבילדינג בודיבילדינג
* גולף גולף
* החלקה אומנותית החלקה אמנותית
* היאבקות היאבקות
* הרמת משקולות הרמת משקולות
* חתירה חתירה
 | * טניס טניס
* טניס שולחן טניס שולחן
* טריאתלון טריאתלון
* כדורמים כדורמים
* כדורגל כדורגל
* כדורסל כדורסל
* כדורעף כדורעף
* מחניים מחניים
* חתירה מרוץ סירות דרקון
 | * סופטבול סופטבול
* סיף סיף
* ספורט אלקטרוני ספורט אלקטרוני
* טניס סקווש
* עידוד עידוד
* קפיצה למים קפיצה למים
* ראגבי ראגבי
* ריצה ריצה 5 ק"מ
* ריצה ריצה 10 ק"מ
 | * ריצה ריצה במסלולי טבע
* ריצה ריצות קצרות
* מרתון ריצת חצי מרתון
* מרתון ריצת מרתון
* ריקוד ריקוד
* שחייה שחייה
* שחייה אמנותית שחייה אמנותית
* שחייה שחייה במים פתוחים
* שיט שיט
 |  |  |  |  |

קישורים חיצוניים
----------------

* המשחקים הגאים בהונג קונג, ברשת החברתית פייסבוק
* המשחקים הגאים בהונג קונג, ברשת החברתית אקס (טוויטר)
* המשחקים הגאים בהונג קונג, ברשת החברתית אינסטגרם
* האתר הרשמי של המשחקים הגאים XI בהונג קונג

הערות שוליים
------------

1. 1 2  רודה קוואן, Exclusive: Hong Kong Gay Games postponed due to Covid travel restrictions,‏ HKFP,‏ 15 בספטמבר 2021 (באנגלית)
2. ↑  היסטוריית המשחקים הגאים, פדרציית המשחקים הגאים (באנגלית)
3. ↑   הכרזת הונג קוננג כמארחת, סרטון באתר יוטיוב (אורך: 5:43), 2020 (באנגלית)
4. 1 2  לו צ׳יברו ג׳וניור, D.C. will not bid to host 2026 Gay Games, מגזין וושינגטון בלייד‏, 22 בספטמבר 2020 (באנגלית)
5. ↑  לו צ׳יברו ג׳וניור, Gay Games announces 2022 ‘contingency planning committee’, מגזין וושינגטון בלייד‏, 2 בספטמבר 2020 (באנגלית)
6. ↑  רוג'ר בריגהם, Jock Talk: Selection race is on for Gay Games 2026, מגזין The Bay Area Reporter,‏ 9 בנובמבר 2020 (באנגלית)
7. ↑  ,‏ France 24,‏ 8 ביוני 2021 (באנגלית)
8. 1 2  מארק גריסון, CONTROVERSY SURROUNDS ASIA’S FIRST GAY GAMES IN HONG KONG,‏ Star Observer,‏ 8 באוגוסט 2021 (באנגלית)
9. ↑  פטריק בורק, Calls for further support for 2022 Gay Games preparations in Hong Kong, מגזין Inside the Games, 27 ביולי 2021 (באנגלית)
10. ↑  רשימת ענפי הספורט במשחקים הגאים ב-2022 (באנגלית)

| **המשחקים הגאים** |
| --- |
| 

|  |  |
| --- | --- |
| ארצות הבריתארצות הברית סן פרנסיסקו 1982 • ארצות הבריתארצות הברית סן פרנסיסקו 1986 • קנדהקנדה ונקובר 1990 • ארצות הבריתארצות הברית ניו יורק 1994 • הולנדהולנד אמסטרדם 1998 • אוסטרליהאוסטרליה סידני 2002 • ארצות הבריתארצות הברית שיקגו 2006 • גרמניהגרמניה קלן 2010 • ארצות הבריתארצות הברית קליבלנד-אקרון 2014 • צרפתצרפת פריז 2018 • הונג קונגהונג קונג הונג קונג 2022 • דגל הגאווהדגל הגאווה המשחקים הגאים (2026) | טקס הסגירה של המחקים הגאים ב-2006 |

 |